સરકારના સત્તાવાર સૂત્રોના જણાવ્યા મુજબ દેશમાં ફર્ટિલાઈઝર એકમો ૩૧ મિ.મે.ટન ફર્ટિલાઈઝરનું ઉત્પાદન કરે છે. જેમાં અંદાજે રૂ. ૭૦ હજાર કરોડ જેટલી સબસીડી ઉત્પાદન એકમોને ચૂકવવામાં આવે છે. એકથી વધુ સંસ્થાઓને સબસીડી ચૂકવવાની પદ્ધતિ અટપટી હોવાને કારણે આ ચૂકવણીમાં સમય લાગે છે. ફર્ટિલાઈઝરના વેચાણ અને વિતરણની હાલની પ્રક્રિયા બહુસ્તરીય અને વિવિધ પ્રકારની છે. આ ઉપરાંત વિવિધ સંસ્થાઓનું ઓથેન્ટીફિકેશન જરૂરી બને છે. આ પ્રક્રિયાને કારણે ચૂકવણીમાં એકંદરે બેથી ત્રણ મહિનાનો સમય લાગે છે.